اسلام آباد(ولایت نیوز)تحریک نفاذ فقہ جعفریہ کے سربراہ آغا سید حامد علی شاہ موسوی نے ایم کیو ایم راہنما اظہار الحسن پر قاتلانہ حملہ کی مذمت کرتے ہوئے حکومت سے مطالبہ کیا ہے کہ اس بزدلانہ حملے میں ملوث مجرموں کو عبرتناک سزا دی جائے ، حملے کے پیچھے محرکات کو بے نقاب کیا جائے ۔انہوں نے کہا کہ پاک فوج و رینجرزنے کراچی کو کرچی کرچی ہونے سے بچایا ازلی دشمن بھارت کے ٹکڑوں پر پلنے والے آج بھی عروس البلاد کے امن کے درپے ہیں لہزا کراچی میں آ گ اور خون کا کھیل دوبار ہ شروع کرنے کی سازشوں کو قومی یکجہتی سے ناکام بنا دیا جائے گا ۔آقائے موسوی نے شہید اہلکار اور کم سن بچے کے لواحقین کی دادرسی اور زخمیوں کے علاج معالجے کا بھی مطالبہ کیا۔